b'\n_START_ARTICLE_\nDamoklejev me\xc4\x8d\n_START_PARAGRAPH_\nDamoklejev me\xc4\x8d je prispodoba iz starogr\xc5\xa1ke zgodbe o Dioniziju II, siraku\xc5\xa1kem tiranu v 4. stoletju pr. n. \xc5\xa1t. in njegovem dvorjanu Damokleju. Dvorjan je laskal svojemu vladarju, da je velik mo\xc5\xbe in sre\xc4\x8dne\xc5\xbe. Dionizij mu je za en dan prepustil sladkosti vladanja. Damokleju so tisti dan stregli z vseh strani in upo\xc5\xa1tevali vse njegove zahteve, a je tiran Dionizij nad prestol dal obesiti oster me\xc4\x8d na tanko \xc5\xbeimo iz konjskega repa. Groze\xc4\x8di me\xc4\x8d naj bi Damokleja opozarjal na nevarnost, ki se ji vladar izpostavlja spri\xc4\x8do tekmecev in zavistne\xc5\xbeev. \xc5\xa0e pred koncem dneva je Damoklej svojega vladarja prosil, da ga re\xc5\xa1i nevarne preizku\xc5\xa1nje._NEWLINE_Legendo je v kulturno zavest zahodnoevropske civilizacije utrdil Cicero v svojih Tuskulanskih razpravah._NEWLINE_Na zgodbo se sklicuje tudi Horacij:_NEWLINE_Kdor \xc4\x8duti ostri me\xc4\x8d nad gre\xc5\xa1no glavo,_NEWLINE__NEWLINE_mu niso v slast dobrote Sicilije.'